b'\n_START_ARTICLE_\nLijepa na\xc5\xa1a domovino\n_START_PARAGRAPH_\nLijepa na\xc5\xa1a domovino (kar pomeni Lepa na\xc5\xa1a domovina) ali kraj\xc5\xa1e Lijepa na\xc5\xa1a je dr\xc5\xbeavna himna Republike Hrva\xc5\xa1ke._NEWLINE_Avtor besedila je Antun Mihanovi\xc4\x87, ki je pesem Horvatska domovina s skupno 14 kiticami objavil leta 1835 v reviji Danica. Za himno so vzeli prvi in zadnji dve kitici, ki so ju pozneje \xc5\xa1e rahlo spremenili._NEWLINE_Niti \xc4\x8das nastanka niti avtor melodije nista zagotovo znana. Danes velja prepri\xc4\x8danje, da jo je konec 40. let 19. stoletja uglasbil Josip Runjanin, sicer brez formalne glasbene izobrazbe. Nekateri menijo, da je za osnovo vzel melodijo iz opere Lucia di Lammermoor Gaetana Donizettija._NEWLINE_Prvi jo je leta 1861 predelal Vatroslav Lichtenegger, za himno pa se danes uporablja izvedba Franja Dugana starej\xc5\xa1ega. Dana\xc5\xa1nji naslov se je dokon\xc4\x8dno uveljavil v 90. letih 19. stoletja._NEWLINE_Pesem se je v 19. stoletju pela ob sve\xc4\x8danih prilo\xc5\xbenostih, leta 1891 pa se pod naslovom Lijepa na\xc5\xa1a prvi\xc4\x8d omenja kot "hrva\xc5\xa1ka himna", kar je neuradno bila vse do 29. februarja 1972, ko je tudi uradno postala himna SR Hrva\xc5\xa1ke in po letu 1991 dr\xc5\xbeavna himna Republike Hrva\xc5\xa1ke. Leta 1990 je Sabor z zakonom dolo\xc4\x8dil notni zapis in naslednje besedilo:'